Na osnovu člana 17. Zakona o Vijeću ministara Bosne i Hercegovine („Službeni glasnik BiH, br. 30/03, 42/03, 81/06, 76/07, 81/07, 94/07 i 24/08), a u vezi sa članom 5. Sporazuma između Vijeća ministara Bosne i Hercegovine i Vlade Republike Slovenije o zapošljavanju državljana Bosne i Hercegovine u Republici Sloveniji („Službeni glasnik BiH – Međunarodni ugovori“, br. 04/12 i 6/17), Vijeće ministara Bosne i Hercegovine, na sjednici, održanoj ........

2020. godine, donijelo je

**O D L U K U**

**o imenovanju predstavnika Bosne i Hercegovine u Međudržavnu komisiju za praćenje provođenja Sporazuma između Vijeća ministara Bosne i Hercegovine**

**i Vlade Republike Slovenije o zapošljavanju državljana**

**Bosne i Hercegovine u Republici Sloveniji**

Član 1.

(Predmet Odluke)

Ovom odlukom imenuju se predstavnici Bosne i Hercegovine u Međudržavnu komisiju za praćenje provođenja Sporazuma između Vijeća ministara Bosne i Hercegovine i Vlade Republike Slovenije o zapošljavanju državljana Bosne i Hercegovine u Republici Sloveniji (u daljem tekstu: Međudržavna komisija), određuje njihov mandat, zadatak, obaveza izvještavanja i finansiranje.

Član 2.

(Predstavnici Bosne i Hercegovine u Međudržavnoj komisiji)

U Međudržavnu komisiju iz Bosne i Hercegovine imenuju se:

1. Lidija Markota, iz Ministarstva civilnih poslova Bosne i Hercegovine,
2. Samir Zuko, iz Agencije za rad i zapošljavanje Bosne i Hercegovine,
3. Milan Đuranović, iz Ministarstva rada i boračko invalidske zaštite Republike Srpske,
4. Ernis Imamović, iz Federalnog ministarstva rada i socijalne politike i
5. Milovan Vuković, iz Vlade Brčko Distrikta Bosne i Hercegovine.

Član 3.

(Sekretar Međudržavne komisije)

Za potrebe pripremanja materijala za sastanke Međudržavne komisije, vođenje zapisnika i pripremu izvještaja sa sastanaka, za sekretara Međudržavne komisije imenuje se Zorica Krsmanović, iz Ministarstva civilnih poslova Bosne i Hercegovine.

Član 4.

(Mandat)

1. Mandat predstavnika Bosne i Hercegovine u Međudržavnoj komisiji i sekretara traje tri godine.
2. Predstavnici Bosne i Hercegovine u Međudržavnoj komisiji nakon isteka mandata mogu se imenovati na još jedan uzastopni mandat u Međudržavnoj komisiji.

Član 5.

(Zadatak predstavnika)

Zadatak predstavnika Bosne i Hercegovine u Međudržavnoj komisiji je da zajedno sa članovima Međudržavne komisije koje je imenovala Vlada Republike Slovenije prate provođenje Sporazuma između Vijeća ministara Bosne i Hercegovine i Vlade Republike Slovenije o zapošljavanju državljana Bosne i Hercegovine u Republici Sloveniji.

Član 6.

(Finansiranje)

Svaka institucija snosi putne troškove, troškove smještaja i dnevnica za svog imenovanog predstavnika u Međudržavnoj komisiji.

Član 7.

(Izvještavanje)

Predstavnici Bosne i Hercegovine o svom radu u Međudržavnoj komisiji podnose izvještaj Vijeću ministara Bosne i Hercegovine najmanje jedanput godišnje, a po potrebi i češće.

Član 8.

(Stavljanje van snage prethodne odluke)

Stavlja se van snage Odluka o imenovanju predstavnika Bosne i Hercegovine u Međudržavnu komisiju („Službeni glasnik BiH“, broj 25/17).

Član 9.

(Stupanje na snagu)

Ova odluka stupa na snagu danom donošenja i objavljuje se u „Službenom glasniku BiH“.

VM broj \_\_\_\_\_\_ M.P. Predsjedavajući

\_\_\_\_\_\_\_\_\_\_\_\_\_\_ godine Vijeća ministara Bosne i Hercegovine

**dr. Zoran Tegeltija**